

Lucija Kosor

Forgebit

Prosinac 2015.

KomunikacijskA STRATEGIJA za provedbu strategije razvoja Krapinsko – zagorske županije do 2020. godine

Sadržaj

[UVOD 2](#_Toc450809236)

[CILJEVI 3](#_Toc450809237)

[Opći ciljevi 3](#_Toc450809238)

[Specifični ciljevi 3](#_Toc450809239)

[Zakonske regulative 3](#_Toc450809240)

[Dostupnost informacija 4](#_Toc450809241)

[CILJNE SKUPINE 5](#_Toc450809242)

[Županijska razina 5](#_Toc450809243)

[Nacionalna razina 5](#_Toc450809244)

[Mediji 5](#_Toc450809245)

[Javnost 6](#_Toc450809246)

[ANALIZA 7](#_Toc450809247)

[KOMUNIKACIJSKI ALATI 7](#_Toc450809248)

[Promotivni materijali 7](#_Toc450809249)

[Priopćenja za javnost 8](#_Toc450809250)

[Konferencije za novinare 8](#_Toc450809251)

[KOMUNIKACIJSKE PLATFORME 10](#_Toc450809252)

[Web stranica 10](#_Toc450809253)

[Google + kanal 10](#_Toc450809254)

[Facebook kanal 10](#_Toc450809255)

[PRAĆENJE REZULTATA I EVALUACIJA 11](#_Toc450809256)

[DODATAK – AKCIJSKI PLAN 12](#_Toc450809257)

UVOD

 Zakonom o regionalnom razvoju Republike Hrvatske koji je usvojen 2. prosinca 2014. godine definirani su svi ključni dionici i njihove uloge u regionalnom razvoju Republike Hrvatske. Zakonom je predviđeno da svaka županija donese svoju razvojnu strategiju koja će dati doprinos ukupnom razvoju Hrvatske. Područja koja Strategija obuhvaća ne odnose se samo na gospodarstvo, već na ukupni društveni rast i razvoj.

 Dokumentacija vezana uz izradu Komunikacijskog plana županijske razvojne strategije (u nastavku ŽRS) Krapinsko-zagorske županije sadrži i podrazumijeva pregled dosadašnje komunikacije putem svih kanala i putem svih relevantnih platformi te istraživanje na primjeru drugih županija kako bi se usvojili, predložili i primijenili kvalitetni komunikacijski konstrukti. Također, dokument sadrži i originalne sadržaje i aktivnosti kojima bi se postepeno radilo na približavanju Županijske razvojne strategije svim ciljnim skupinama također definiranim u nastavku dokumentacije.

U svrhu kvalitetnije i transparentnije provedbe ŽRS izrađena je i ova Komunikacijska strategija za upravljanje i provedbu ŽRS također za razdoblje 2016.-2020. Mjerama i aktivnostima Komunikacijske strategije nastoji se ostvariti cilj informiranja javnosti i interesnih grupa te podizanja svijesti o njenoj ulozi i značaju.

CILJEVI

Ciljevi izrade komunikacijskog plana mogu se podijeliti na opće i specifične, što će biti dodatno objašnjeno u nastavku teksta.

##  Opći ciljevi

Opći ciljevi izrade Komunikacijskog plana Županijske razvojne strategije Krapinsko – zagorske županije moraju biti usklađeni s ciljevima Komunikacijske strategije za upravljanje i provedbu regionalne razvojne politike Republike Hrvatske, što podrazumijeva:

1. Informiranje, približavanje ciljeva te podizanje svijesti o važnosti i svrhama Županijskih razvojnih strategija na nacionalnoj i regionalnoj razini;
2. Upoznavanje užih ciljnih skupina (kasnije objašnjeno) sa značajem i elementima Županijske razvojne strategije na lokalnoj razini, odnosno teritoriju Krapinsko - zagorske županije.

##  Specifični ciljevi

Kroz pomno definirane komunikacijske aktivnosti putem planiranih komunikacijskih kanala učiniti vidljivima izradu i provedbu Županijske razvojne strategije Krapinsko-zagorske županije. S tim u skladu od važnosti je s radom upoznati i širu i užu javnost, involvirane sudionike i dionike kojih se pasivno i indirektno ovakav dokument tiče na bilo koji način.

#  Zakonske regulative

U skladu sa Zakonom o regionalnom razvoju Republike Hrvatske, donesenim 2. prosinca 2014. godine, cilj je politike regionalnog razvoja pridonijeti društveno-gospodarskom razvoju Republike Hrvatske, u skladu s načelima održivog razvoja, stvaranjem uvjeta koji će svim dijelovima zemlje omogućavati jačanje konkurentnosti i realizaciju vlastitih razvojnih potencijala.

U svrhu postizanja navedenog cilja politikom regionalnog razvoja posebno se nastoji osigurati: povezanost lokalnih i regionalnih razvojnih potreba s prioritetima razvoja središnje razine te ciljevima kohezijske politike Europske unije.

Politika regionalnog razvoja temelji se na partnerstvu i suradnji između javnog, privatnog i civilnog sektora, pod čim se podrazumijeva suradnja između tijela državne uprave, jedinica područne (regionalne) samouprave, jedinica lokalne samouprave, gospodarskih subjekata, znanstvene zajednice, socijalnih partnera i organizacija civilnoga društva.

#  Dostupnost informacija

U skladu s hrvatskim zakonodavstvom, Komunikacijski plan ističe potrebu osiguranja jednakog pristupa informacijama svim zainteresiranim stranama, a pri oblikovanju komunikacijskog pristupa će invaliditet, etničko podrijetlo, spolne i dobne razlike biti uzete u obzir.

CILJNE SKUPINE

Prema glavnim ciljevima i stupnju uključenosti u sam proces izrade Županijske razvojne strategije, treba definirati ciljne skupine prema kojima su upućene aktivnosti koje se tiču ŽRS.

Specifičnost komunikacije izrade dokumenta ŽRS jest da je ona upućena na više razina, od državnih, županijskih i lokalnih tijela, preko pravnih subjekata sve do medija i javnosti gdje svi imaju različite potrebe koje zahtijevaju posebne metode komunikacije.

#  Županijska razina

* Krapinsko-zagorska županija kao nositelj politike razvoja
* Zagorska razvojna agencija d.o.o. kao koordinator i realizator izrade i provedbe među svim involviranim pravnim i fizičkim osobama s ciljem učinkovite koordinacije i poticanja regionalnog razvoja
* Partnersko vijeće i Tematske radne skupine kao aktivni suučesnici na kreiranju planova i strategije zbog definiranja zajedničkih prioriteta na području Županije i predlaganja razvojnih politika i projekata na razini Županije
* Sva ostala tijela županijske i lokalne uprave i ustanove koja svojim djelovanjem pridonose ostvarivanju ciljeva politike županijskog razvoja ili kojih se tiče rad i djelovanje Županijske razvojne strategije – jedinice lokalne samouprave, gradovi i općine unutar Krapinsko-zagorske županije (7 gradova i 25 općina)

#  Nacionalna razina

* Ministarstvo regionalnog razvoja i fondova Europske unije kao nositelj politike regionalnog razvoja
* Agencija za regionalni razvoj RH
* Druga tijela državne uprave i javna tijela koja svojim djelovanjem pridonose ostvarivanju ciljeva politike regionalnog razvoja; komunalna poduzeća, npr. Hrvatske šume, Hrvatske vode, nevladine udruge.

#  Mediji

Mediji kao jedan od najbitnijih alata komunikacije predstavljaju partnera koji će širu javnost kao i ostale zainteresirane skupine informirati o radu i napretku, ne samo Županijske razvojne strategije već i napretka aktivnosti koje su njome propisane i određene. Nastavno tome, komunikacija putem medija odvijat će se na lokalnoj (gradskoj), županijskoj, regionalnoj i državnoj razini, a informiranje medija organizirat će se korištenjem komunikacijskih alata kao što su priopćenja za medije, konferencije za novinare, pozivi medijima na relevantna događanja te putem press kutka predviđenog na web stranici Zagorske razvojne agencije d.o.o..

#  Javnost

Od iznimne je važnosti upoznati javnost s Županijskom razvojnom strategijom Krapinsko-zagorske županije, njenim ciljevima i dodanom vrijednosti koju će dati putem jačanja konkurentnosti svih dionika Županije. Mediji će također imati značajnu ulogu u prijenosu informacija ciljnoj skupini, posebno kroz objavu u nacionalnom, regionalnom i lokalnom tisku te putem emisija i promidžbi na radiju i televiziji kako bi se podigla svijest o značaju i učincima provedbe Strategije.

ANALIZA

Analiza podrazumijeva rezultate praćenja dosadašnje komunikacije, odnosno korištenih kanala, učestalosti komunikacije te zastupljenosti u medijima.

Prilikom komunikacije, korišteni su sljedeći kanali:

* web stranica [www.zara.hr](http://www.zara.hr)
* Google + kanal
* objave u lokalnim medijima
* objave u općim medijima

Što se tiče frekvencije komunikacije, osim web stranice koja se redovito ažurira vijestima, Google + kanal ne ažurira se redovito te osim osvježavanja spomenutog kanala. Predlažemo otvaranje kanala na društvenoj mreži Facebook kako bi se šira javnost informirala na komunikacijski opušten način o aktivnostima i tijeku izrade i provedbe županijske razvojne strategije.

Što se tiče prisutnosti u medijima, kroz lokalne i nacionalne medije ona postoji, no učestalim aktivnostima te u nastavku objašnjenim i predloženim komunikacijskim alatima.

# KOMUNIKACIJSKI ALATI

Sukladno postojećim i predloženim komunikacijskim alatima, prijedlog je plansko korištenje sljedećih komunikacijskih alata za opće informiranje ranije navedenih ciljnih skupina, naročito opće javnosti.

##  Promotivni materijali

Promotivne materijale su u svrhu povećavanja vidljivosti i općeg informiranja najčešće koristi produkcijom različitih brošura, letaka, plakata te sličnih oblika tiskanih materijala. Oni služe kako bi pružili osnovne informacije o ŽRS (učinci Strategije, vremenski okvir, predviđene mjere, ciljane skupine, te sve druge relevantne informacije), ali i predstavili sve relevantne aktivnosti vezane uz djelovanje Zagorske razvojne agencije kao regionalnog koordinatora.

Promotivni materijali koji bi se koristili u svrhu povećavanja vidljivosti Županijske razvojne strategije Krapinsko-zagorske županije jesu:

* Letci
* Plakati
* Brošure

- koji bi se tiskali u svrhu prilagodbe i pojašnjavanja ciljeva i načina provedbe kroz faze odvijanja svima onima koji bi primarno ili sekundarno konzumirali sadržaje tiskane u promotivnim materijalima.

##  Priopćenja za javnost

Priopćenje za medije jedan je od najvažnijih alata obavještavanja relevantnih medija o bitnim novostima i aktivnostima vezanim uz izradu Županijske razvojne strategije. Oni pružaju osnovne informacije o Strategiji (učinci Strategije, vremenski okvir, predviđene mjere, ciljane skupine, te sve druge relevantne informacije).

Sukladno vrijednosti i zanimljivosti određenih novosti i aktivnosti, priopćenja za javnost šalju se u slučaju izrade Županijske razvojne strategije prema lokalnim (usko lokalno vezane informacije), županijskim (informacije od važnosti za širu županijsku javnost) te regionalnim i nacionalnim medijskim redakcijama (informacije od važnosti i zanimljivosti za šire ciljane javnosti).

Što se tiče strukture priopćenja s obzirom na usmjerenost priopćenja na opće i lokalne medije, lokalnim medijima šalju se priopćenja vezana uz sve promjene na lokalnoj, gradskoj i županijskoj razini, dok se za objavu u nacionalnim medijima strukturiraju one informacije koje su od općeg značaja, bilo da se radi o pozitivnim trendovima, neuobičajenim brojkama ili ostale informacije i podatci vrijedni objave na nacionalnoj razini.

Struktura priopćenja te razina informacija koje se objavljuju prati kostur regularnog priopćenja za medije: nadnaslov, naslov, uvod u kojem se odgovara na 5w + h (tko, što, gdje, kad, zašto i kako) te koje u nastavku donosi bitne informacije, izjave relevantnih osoba te se po stupnju važnosti gradira od važnijih prema manje važnim informacijama po principu lijevka.

Slanje priopćenja za medije vremenski se ne može odrediti već se priopćenje priprema s obzirom na aktualnosti koje se odrede kao relevantne i bitne za objavu. Priopćenja šalje provoditelj ŽRS, Zagorska agencija za razvoj ili odabrana agencija.

## Konferencije za novinare

Konferencije za novinare namijenjene su predstavnicima tiskanih medija, radija i televizije. Njihova glavna funkcija je pružanje informacija novinarima o ŽRS (svrha, učinci, vremenski okviri, predviđene mjere, ciljane skupine itd.).

Osim redovitih konferencija za novinare (povezanih s važnim datumima i događajima), organizirat će se i tematske konferencije za novinare.

Konferencije se organiziraju s obzirom na informacije ili događaj kojemu se želi dati povećana vrijednost u skladu s predstavljanjem putem same konferencije; može se raditi o predstavljanju gotovog dokumenta ŽRS, o upoznavanju medija s provedbom i ciljevima ŽRS, upoznati ih s projektima koji su odabrani kroz ŽRS te ih u kasnijim fazama provedbe putem konferencije upoznavati s uspješno odrađenim projektima i fazama projekata.

Konferencije trebaju biti strukturirane na način da se pripremi Power Point prezentacija s najbitnijim informacijama zbog koji je konferencija i sazvana, pripremaju se press materijali za nazočne sudionike te se konferencije, kao i ranije najavljena priopćenja za javnost, organiziraju prema principu važnosti informacija i događaja koje žele prezentirati u javnosti.

Svakako se konferencija organizira u slučajevima kada se želi javnost upoznati sa sadržajem i po završetku dokumenta ŽRS, kada se označi sam početak provedbe, kad se žele iskomunicirati uspješni projekti, napredak na razini Krapinsko-zagorske županije a koji su izravna posljedica djelovanja ŽRS.

Na konferencije se pozivaju lokalna, gradska i županijska tijela da sudjeluju sa svojim predstavnicima, novinari koji su zaduženi za izvještavanje u sektoru kojeg se tema konferencije izravno tiče (gospodarstvo, financije, školstvo…) te im se uručuju press materijali kako bi im kasnije bilo olakšano pripremanje izvještaja sa same konferencije.

Prijedlog je da se konferencije za novinare u slučaju provedbe ŽRS organiziraju svaka 3 – 4 mjeseca kako bi se redovito izvještavalo javnost o napretku provođenja ŽRS.

# KOMUNIKACIJSKE PLATFORME

U nastavku opisane i predložene aktivnosti prema postojećim i predviđenim komunikacijskim platformama:

##  Web stranica

U sklopu postojeće web stranice Zagorske razvojne agencije d.o.o. te Krapinsko-zagorske županije intenzivno obavještavati i informirati o provođenje i izradi Županijske razvojne strategije. Informacije bi trebale biti namijenjene široj javnosti i jednostavnim jezikom opisane, ali isto tako svrsi može poslužiti i službena dokumentacija koja treba biti javno objavljena na stranici Agencije.

Prijedlog je da se jednom mjesečno objavljuje mjesečni izvještaj o napretku ŽRS prema planiranim aktivnostima i u sklopu s odabranim projektima te ih obogatiti slikama s terena i grafovima s prikazom aktivnosti i rastom.

##  Google + kanal

Ovaj komunikacijski kanal može jednostavno služiti kao dodatna platforma komunikacije kako bi se povećala vidljivost same web stranice, pritom koristiti linkove s novostima na web stranici te dijeljenjem na Google + kanalu generirati promet i obavještavati korisnike o novostima vezanim za izrazu ŽRS.

##  Facebook kanal

Kao i službena web stranica, Facebook profil bi trebao omogućiti korisnicima da lako i jednostavno dobiju uvid u rad Zagorske razvojne agencije d.o.o., kao i predstaviti široj javnosti što je to Županijska razvojna strategija.

Sadržaj koji bi se objavljivao na Facebook kanalu bio bi znatno opušteniji od svih ranije naznačenih te bi se uz obavještavanje o bitnim događanjima vezanim uz rad na ŽRS i kasnijoj provedbi (linkovi na web stranicu te objavljivanje javnih dokumenata), objavljivale fotografije, najave aktivnosti, konferencija za javnost i novinare, komuniciralo s linkovima iz medija koji prate provođenje ŽRS itd.

PRAĆENJE REZULTATA I EVALUACIJA

Praćenje, evaluacija i pregled kvalitete izvedbe provedbe Županijske razvojne strategije pojedinih mjera i prioriteta te njihovih učinaka, a o čemu će se izvješće sačiniti u siječnju svake godine za prethodnu godinu. Provodit će se na kraju godine, kada će se evaluirati realizacija unaprijed postavljenih aktivnosti u okviru. Primjer praćenja rezultata dan je u sljedećoj tablici.

|  |  |  |  |
| --- | --- | --- | --- |
| **Aktivnost** | **Opis aktivnosti** | **Budžet i vremenski period** | **Rezultati** |
| **Naziv aktivnosti****(npr. Konferencija za novinare)** | Detalji i opis aktivnosti (npr. ako se radi o slanju priopćenja za medije – koliko ih je poslano, na koliko adresa, tema priopćenja te tko je na njemu radio) | Budžet utrošen u aktivnost te datum kada se odvija | **Koliko je priopćenja objavljeno, koliko promotivnih materijala izrađeno…)** |
| **Naziv aktivnosti** | Detalji i opis aktivnosti (npr. ako se radi o slanju priopćenja za medije – koliko ih je poslano, na koliko adresa, tema priopćenja te tko je na njemu radio) | Budžet utrošen u aktivnost te datum kada se odvija | **Koliko je priopćenja objavljeno, koliko promotivnih materijala izrađeno…)** |
| **Naziv aktivnosti** | Detalji i opis aktivnosti (npr. ako se radi o slanju priopćenja za medije – koliko ih je poslano, na koliko adresa, tema priopćenja te tko je na njemu radio) | Budžet utrošen u aktivnost te datum kada se odvija | **Koliko je priopćenja objavljeno, koliko promotivnih materijala izrađeno…)** |

Za potrebe procjene uspješnosti provedbe Komunikacijske strategije pratit će se:

1. Broj sudionika na organiziranim radionicama – ciljana vrijednost – minimalno 30 godišnje;
2. Broj objava o strateškom planiranju / provedbi Strategije razvoja Krapinsko-zagorske županije do 2020. godine u medijima – minimalno 3 godišnje;
3. Broj izrađenih promotivnih materijala – minimalno 2 vrste promo materijala godišnje.

DODATAK – AKCIJSKI PLAN

|  |  |  |  |
| --- | --- | --- | --- |
| 2016. godina | Aktivnosti i nositelji | Ciljna skupina | Predviđena sredstva |
| Siječanj | Konferencija za novinare – organizator Krapinsko-zagorska županija i Zagorska razvojna agencija d.o.o. | Mediji, sudionici izrade ŽRS, javnost | 0,00 kn, u okviru redovnog rada |
| Aktivnosti na društvenim mrežama i web stranici Zagorske razvojne agencije d.o.o. i Krapinsko-zagorske županije – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Veljača | Slanje priopćenja za medije – nositelj Zagorska razvojna agencija | Mediji, javnost | 0,00 kn, u okviru redovnog rada |
| Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Ožujak | Ažuriranje web stranice i društvenih mreža -– nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Travanj | Slanje priopćenja za medije – nositelj Zagorska razvojna agencija | Mediji, javnost | 0,00 kn, u okviru redovnog rada |
| Ažuriranje web stranice i društvenih mreža -– nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Svibanj | Konferencija za novinare -– organizator Krapinsko-zagorska županija i Zagorska razvojna agencija d.o.o.  | Mediji, sudionici izrade ŽRS, javnost | 0,00 kn, u okviru redovnog rada |
| Slanje priopćenja za medije | Mediji, javnost | 0,00 kn, u okviru redovnog rada |
| Ažuriranje web stranice i društvenih mreža | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Lipanj | Ažuriranje web stranice i društvenih mreža | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Srpanj | Ažuriranje web stranice i društvenih mreža-– nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Kolovoz | Slanje priopćenja za medije – nositelj Zagorska razvojna agencija | Mediji, javnost | 0,00 kn, u okviru redovnog rada |
|  | Distribucija promotivnih materijala: letci i brošure – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 5.000,00 kuna za pripremu letaka i brošura, oblikovanje i tisak |
|  | Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Rujan | Konferencija za novinare - organizator Krapinsko-zagorska županija i Zagorska razvojna agencija d.o.o. | Mediji, sudionici izrade ŽRS, javnost | 0,00 kn, u okviru redovnog rada |
|  | Distribucija promotivnih materijala: letci i brošure – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
|  | Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Listopad | Slanje priopćenja za medije – nositelj Zagorska razvojna agencija | Mediji, sudionici izrade ŽRS, javnost | 0,00 kn, u okviru redovnog rada |
|  | Distribucija promotivnih materijala: letci i brošure – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
|  | Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Studeni | Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
| Prosinac | Konferencija za novinare - organizator Krapinsko-zagorska županija i Zagorska razvojna agencija d.o.o. | Mediji, sudionici izrade ŽRS, javnost | 0,00 kn, u okviru redovnog rada |
|  | Slanje priopćenja za medije – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |
|  | Ažuriranje web stranice i društvenih mreža – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kn, u okviru redovnog rada |

|  |  |  |  |
| --- | --- | --- | --- |
| 2017. – 2020. godina | Aktivnosti i nositelji | Ciljna skupina | Predviđena sredstva |
| Siječanj - travanj | Konferencija za novinare organizator Krapinsko-zagorska županija i Zagorska razvojna agencija d.o.o. | Mediji, sudionici izrade ŽRS, javnost | 0,00 kuna – u okviru redovnog rada |
| Aktivnosti na društvenim mrežama i web stranici Zagorske razvojne agencije d.o.o. i Krapinsko-zagorske županije – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Slanje priopćenja za medije – nositelj Zagorska razvojna agencija | Mediji, javnost | 0,00 kuna – u okviru redovnog rada |
| Organizacija specijalizirane radionice za strateško planiranje – nositelj Zagorska razvojna agencija | Članovi tematskih radnih skupina i nosioci politike regionalnog razvoja | 5.000,00 kuna – vanjski troškovi predavača, najam prostora |
| Travanj - lipanj | Priopćenja za medije – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Priprema podataka za izvješće o provedbi Strategije – nositelj Zagorska razvojna agencija | Članovi tematskih radnih skupina i nosioci politike regionalnog razvoja | 0,00 kuna – u okviru redovnog rada |
| Lipanj - rujan | Prezentacija izvješća provedbi strategije – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Komunikacija putem društvenih mreža i Internet stranica partnera – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Objave za medije– nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Rujan - prosinac | Objava poziva za Bazu projekata – nositelj Zagorska razvojna agencija | Mediji, javnost, sudionici izrade ŽRS, jedinice lokalne samouprave | 0,00 kuna – u okviru redovnog rada |
| Specijalizirana radionica o regionalnom razvoju – nositelj Zagorska razvojna agencija | Članovi tematskih radnih skupina i nosioci politike regionalnog razvoja | 5.000,00 kuna – vanjski troškovi predavača, najam prostora |